 Ugu dambayntii Madaxweynuhu waxa uu shir la qaatay guddida abaaraha gobolka Daadmadheedh iyo guddida heer qaran ee abaaraha, waxaana weedhihii madaxweynaha ka mid ahaa Ilaahay waxa aynu ka baryeynaa inuu abaarta inaga jebiyo, dalkana waxa aanu u maraynaa in aanu xogogaal u noqono dhibaatada dadka haysata Ilaahayna u barino inagana dulqaado dhibaatadaa, annagu marwalba waxa aanu diyaar u nahay dawlad ahaan in wax alle wixii aanu qaban karno ee Ilaahayna nala qabto aanu qabano, dadka iyo duunyadaba, idinkana waan idinka mahadnaqayaa sidaad noo soo dhawayseen ee wanaagsan, waxaana aanu ku dedaalaynaa meel aanu wax ka keenaba in aanu ummadda wax la gaadhno 